మొహమ్మద్ షా
1719 సెప్టెంబరు 29న రాకుమారుడు రోషన్ అక్తర్‌ " అబు ఆల్ - ఫతాహ్ నాసిర్ - ఉద్- దీన్ రోషన్ అక్తర్ ముహమ్మద్ షా " ఎర్రకోటలో ప్రసిస్ద్ధ " మయూర సింహాసనం " మీద పట్టాభిషిక్తుడయ్యాడు. ఆమె తల్లి ఖర్చులకు గాను మాసానకి 15వేలు రూపాయలు ఇవ్వబడ్డాయి. సయ్యద్ సోదరులు కొత్త చక్రవర్తిని కఠిన నియమాల మధ్య తమ పర్యవేక్షణలో ఉంచుకున్నారు.
ఇస్లాం షా
" ఇస్లాం షా సూరి " (1545-1554) సూరీ రాజవంశానికి రెండవ పాలకుడు. 16 వ శతాబ్ధంలో ఆయన భారత ఉపఖండంలో కొంతభాగాన్ని పాలించాడు. ఆయన అసలు పేరు జలాల్ ఖాన్. ఆయన షేర్ షా రెండవ కుమారుడు.
తన తండ్రి మరణం తరువాత ప్రముఖులు అత్యవసర సమావేశం జరిపి షేర్ షా పెద్ద కుమారుడు ఆదిల్ ఖానుకు బదులుగా జలాల్ ఖానును వారసుడిగా ఎంచుకుని సింహాసనాధిష్టుని చేసారు. ఆయన గొప్ప సైనిక సామర్థ్యాన్ని చూపించడమే అందుకు ప్రధాన కారణం. 1545 మే 26 న జలాల్ ఖాన్ సింహాసనాన్ని అధిష్టించి "ఇస్లాం షా" బిరుదును తీసుకున్నాడు. తన సోదరుడు తన అధికారాన్ని ఎదిరిస్తాడని భయపడి అన్నను బంధించాలని ప్రయత్నించాడు. కానీ ఆదిల్ ఖాన్ తప్పించుకుని సైన్యాన్ని సమీకరించాడు. ఆయన ఆగ్రాలో ఉన్నప్పుడు ఇస్లాం షా మీద సైన్యంతో దాడి చేశాడు. యుద్ధంలో ఇస్లాం షా విజయం సాధించాడు. ఆదిల్ ఖాన్ పారిపోయాడు. ఆదిల్ ఖాన్ తిరిగి ఎన్నడూ కనిపించలేదు.